எழுத்துகள் உயிர், மெய், சார்பு என மூன்று வகை. உயிரையும் மெய்யையும் சார்ந்து வருவதால் அவை சார்பெழுத்து என்றாகிறது. அம்மூன்றும் உயிரையும் உடம்பையும் சார்ந்து இயங்குகின்ற வாதம், பித்தம், ஐயம் ஆகிய  மூன்று வளி இயக்கங்களைக் குறிப்பதாகும். அதேபோல், மெய்யெழுத்துகள் ஆறு ஆறாக வல்லினம், மெல்லினம், இடையினம் எனப் பிரிக்கப்படுகின்றன. அவை உடம்பில் உள்ள ஆறு ஆதாரங்களையும் அவற்றின் இடையே ஊர்ந்து செல்லும் மூன்று நாடிகளையும் குறிக்கின்றன. எட்டு வனப்பு, மெய்ப்பாடு, உணவுப்பொருள்  ஆகியவற்றை எட்டு எட்டு எனக் கூறப்பட்டுள்ளது. எட்டு எட்டு என்று கூறுவதன் காரணம் என்ன? மெய் படும் பாடே மெய்ப்பாடு என்பதால்,  இவை அனைத்தும் உடலைச் சார்ந்து  உரைக்கப் பட்டவை. உடலின் அளவு எட்டு. அதன் விருப்பும் வெறுப்பும் எட்டு.4 உடலோடு தொடர்புடைய எல்லாம் எட்டு என்பதால் வனப்பும் மெய்ப்பாடும் உணவும் எட்டாகக் கூறப்பட்டன. தமிழ் மருத்துவத்தில்  எட்டு என்பது ஓர் அடிப்படைக் கணக்காகும்.	மருந்துப் பொருள்களை  எட்டுக்கு ஒன்றாகக் காய்ச்சினால் மருந்தாகும்.  இல்லாவிட்டால் விருந்தாகும். சொல்லிய நாழி கொண்டு தூணியில் எட்டொன் றாக்கி